

Årsberetning for NSF/FFD 2019-2021

**Styret har siden Generalforsamlingen (GF) i 2019 Gardermoen bestått av:**

Leder : Beryll Kristensen

Nestleder : Ann-Karin Andorsen

Kasserer : Elin Røst

Sekretær : Carthrine Ørjasæter Forås

Web ansvarlig : Eli Røed Jensen

Styremedlem : Annette Bævre Larsen

Styremedlem : Sissel Salater

Varamedlem : Tone Sæterstad gikk av og ble erstattet av Anne Redergård

Styret har ikke vært fulltallig på alle styremøter derfor har vara deltatt på 4 møter.

**Antall medlemmer** pr.31.12.2020 var 315 medlemmer

**NSF/FFD har i denne perioden hatt representanter i følgende råd og utvalg:**

(dette er hva vi har fått inn av opplysninger men det kan være andre medlemmer vi ikke kjenner til)

**Valgkomite FFD**: Leder Hege Solberg og komitemedlem Anna Kristoffersen og Harriet Selle.

**Sentralt fagforum (SF)NSF :** Beryll Kristensen

**Nasjonalt diabetesforum:** Tilla Landbakk og Annette Bævre Larsen

**Medisinsk fagråd i diabetesforbundet:** Nestleder Marit Graue, styremedlem Tilla Landbakk, Styremedlem Anne Haugstvedt

**Omsorgsutvalget i diabetesforbundet:** Leder Tilla Landbakk

**Produktrådet diabetes, Helse Sør-Øst:** Tilla Landbakk

**Fagrådet i Diabetes Helse-Nord:** Elin Røst, Brit Ryan, Linn Hagen Sjøgren og Anders Ahlquist.

**Nasjonalt Fagråd i Diabetes, Helsedirektoratet:** Elsa Orvik

**Redaksjonskomiteen for Diabetesfag (https:diabetes.no/for-helsepersonell/om-diabetesfag/):** Anne Haugstvedt

**Redaksjonskomiteen for tidskriftet Social Health and Behavior (** [**http://www.shbonweb.com/editorialboard.asp**](http://www.shbonweb.com/editorialboard.asp)**):** Anne Haugstvedt

**Programkomiteen for Forskningsforum, Diabetesforum 2021:** Marit Graue

**Arbeidsgruppe som har det overordnede faglige ansvar for Forskerskolen for de kommunale helse -og omsorgstjenester ( Muni-Health-Care):** Marit Graue

**Vurderingskomiteen for Helse Nords Forskningsmidler:** Medlem Marit Graue og Leder Marjolein M. Iversen

**Tildelingskomiteen av midler fra Diabetesforbundets forskningsfond:** Marjolein M. Iversen

**Arbeidsgruppe for økt kompetanse til helsepersonell ved sykehjem og hjemmebaserte tjenester, Diabetesforbundet:** Marjolein M. Iversen

**Rek-Vest for Norsk sykepleierforbund:** Marjolein M. Iversen

**Tildelingskomite for korttidsstipend til forskning på pasientrapporterte data (PRO) i Helse Bergen:** Marjolein M. Iversen

**Diabetesforum Sogn og Fjordane:** Leder Svanhild Liseth Solheim

**Styremøter**

Det har vært avholdt 9 styremøter. 3 møter fysisk og resten via Skype og Teams

**NSF/FFD sykepleiesymposium** i Bergen skulle egentlig vært i 2021 men siden Nasjonalt diabetesforum også er i 2021 ble det bestemt at symposiet skulle flyttes til 2022. Mange av våre medlemmer får bare midler til å delta på et arrangement i året og vi ønsker ikke at medlemmene skal måtte velge mellom disse to. Styreleder var med på et møte med arrangementskomiteen i 2019 og vil når situasjonen tillater det være med på flere møter.

**Fylkeskontakter:**

Vi hadde et møte på Sundvollen i august 2019 med godt oppmøte.

Dette var et møte hvor vi fra styret som deltok ønsket å få en slags status rapport fra de ulike fylkene. Vi har noen få fylker som er veldig aktive mens flere ligger mer eller mindre nede. Vi i styret ønsker å oppmuntre og hjelpe til slik at man kan komme i gang i de fylkene hvor det har vært lite aktivitet. Dessverre har covid 19 satt en stopper for videre arbeide med dette men vi håper på bedre tider.

Problemet med å ha fylkeskontaktmøter under arrangement som industrien står for, er at det er flere av fylkeskontaktene som ikke får tillatelse fra sitt arbeidssted å delta. Dette er noe vi i styret vil gjøre noe med. Vi ønsker å prioritere at fylkeskontaktene kan møte oss i styret en gang i året og vi jobber med en modell for dette.

**Representasjon**

I 2019 hadde faggruppen stand på Arendalsuka. Dette er noe styret har bestemt å ikke delta på videre. Vi føler ikke at det gir noe til faggruppen da dette er en nasjonal arene innen politikk, samfunns-og næringsliv. Vi mener det koster mer en det smaker da det blir det dyrt for faggruppen. En av styremedlemmene må ta seg fri fra jobb som må kompenseres, reise og opphold kommer i tillegg. Hvis medlemmer som bor i området ønsker å delta med stand støtter vi i styret dette.

Representant fra styret hadde informasjon for nye diabetesstudenter på Bakkenteigen men dessverre fikk vi ikke pga covid 19 vært tilstede på andre høgskolene som tilbyr videreutdanning i diabetes men det ble sendt ut brev til studentene med informasjon om faggruppen.

**De ulike høgskolene som tilbyr videreutdanning i diabetes er:**

Høgskolen i Innlandet, avdeling Elverum, deltid, samlingsbasert halvårsstudium, 15 studiepoeng.

Universitetet i Sør/Øst- Norge (USN), avdeling Bakkenteigen Borre, samlingsbasert over to semestre, 30 studiepoeng

Høgskolen på Vestlandet (HVL) avd Bergen, 3 årig masterstudie, 120 studiepoeng. Har du allerede 60 studiepoeng i diabetes kan de resterende 60 poeng tas over 1,5 år.

**Samarbeidspartnere**

Vi har sammen med diabetesforbundet samarbeidet om webinar rettet mot primærhelsetjenesten. Det var en times webinar hvor deltagere kunne stille spørsmål og styreleder i faggruppen sammen med diabetessykepleier i Diabetesforbundet svarte på spørsmål. Det var stor deltagelse og helsepersonell både fra hjemmetjenesten, sykehjem og psykiatrien deltok.

**Faggruppens nettsider og Facebook side**

Eli Røed Jensen har i perioden vært web ansvarlig og har gjort en formidabel jobb. Nye nettsider har kommet på plass i denne perioden. NSF ønsker blant annet at alle faggruppene skal ha like sider og at og dette har resultert i mye kursing og jobbing for Eli. Facebook siden vår har også vært jobbet mye med og vi ser at aktiviteten inne på siden stadig øker.

**Stipend og utdanningsfond**

I 2019 ble det innvilget en del reisestipend og to utdanningsstipend. I 2020 har det ikke vært noen søknader.

Reisestipend er i dag på kroner 3000. Medlemmer kan søke om kroner 5000 i stipend dersom de stiller med poster eller innlegg. Man kan også søke om utdanningsstipend til videreutdanning innen diabetes.

**NSF/FFD Fagsymposium 2021**

I år arrangerer faggruppen fagsymposium i forbindelse med Nasjonalt diabetesforum.

Annette Bævre Larsen i styret er med både i Forumstyret og Fagforum

**Generalforsamling (GF)**

GF vil bli arrangert 29.april 2021. For første gang arrangeres dette digitalt.

**Økonomi**

Faggruppen har i perioden ikke hatt noe inntekt men har på grunn av smittesituasjonen ikke hatt fysiske møter i 2020 og 2021 og dermed har vi ikke hatt store utgifter. Faggruppen har god økonomi.

Jessheim 29.03.21

Beryll Kristensen

NSF/FFD

Leder